11.7.2022
EL
Επίσημη Εφημερίδα της Ευρωπαϊκής Ένωσης
L 184/3
ΚΑΝΟΝΙΣΜΟΣ (ΕΕ) 2022/1181 ΤΗΣ ΕΠΙΤΡΟΠΗΣ της 8ης Ιουλίου 2022 για την τροποποίηση του προοιμίου του παραρτήματος V του κανονισμού (ΕΚ) αριθ.
1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα (Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ.
1223/2009 του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, για τα καλλυντικά προϊόντα (1), και ιδίως το άρθρο 31 παράγραφος 1, Εκτιμώντας τα ακόλουθα: (1)
Η ουσία φορμαλδεΰδη (αριθ.
CAS 50-00-0, αριθ.
ΕΚ 200-001-8) ταξινομήθηκε ως καρκινογόνος παράγοντας (κατηγορία 1Β) και ευαισθητοποιητική του δέρματος (κατηγορία 1) στο μέρος 3 του παραρτήματος VI του κανονισμού (ΕΚ) αριθ.
1272/2008 (2).
Σύμφωνα με το άρθρο 15 του κανονισμού (ΕΚ) αριθ.
1223/2009, οι ουσίες που ταξινομούνται ως καρκινογόνες κατηγορίας 1Β στο εν λόγω παράρτημα απαγορεύεται να χρησιμοποιούνται σε καλλυντικά προϊόντα.
Ως εκ τούτου, η χρήση της φορμαλδεΰδης αυτής καθαυτής έχει απαγορευθεί στα καλλυντικά προϊόντα και επί του παρόντος περιλαμβάνεται στην καταχώριση 1577 του παραρτήματος II του κανονισμού (ΕΚ) αριθ.
1223/2009.
(2)
Το παράρτημα V του κανονισμού (ΕΚ) αριθ.
1223/2009 περιλαμβάνει κατάλογο των ουσιών που επιτρέπεται να χρησιμοποιούνται σε καλλυντικά προϊόντα ως συντηρητικά.
Ορισμένα από αυτά τα συντηρητικά εκλύουν σταδιακά φορμαλδεΰδη, προκειμένου να επιτελέσουν μια λειτουργία συντήρησης στο τελικό καλλυντικό προϊόν (τα επονομαζόμενα συντηρητικά που εκλύουν φορμαλδεΰδη).
Τα συντηρητικά που εκλύουν φορμαλδεΰδη χρησιμοποιούνται τόσο σε καλλυντικά προϊόντα που δεν ξεπλένονται μετά τη χρήση όσο και σε καλλυντικά προϊόντα που ξεπλένονται μετά τη χρήση.
(3)
Προκειμένου να ενημερωθούν οι καταναλωτές που είναι ευαισθητοποιημένοι στη φορμαλδεΰδη σχετικά με την παρουσία φορμαλδεΰδης που μπορεί να προκαλέσει αλλεργική αντίδραση, στο σημείο 2 του προοιμίου του παραρτήματος V του κανονισμού (ΕΚ) αριθ.
1223/2009 ορίζεται ότι όλα τα τελικά προϊόντα που περιέχουν ουσίες οι οποίες απαριθμούνται στο εν λόγω παράρτημα και εκλύουν φορμαλδεΰδη πρέπει να περιλαμβάνουν υποχρεωτικά στην επισήμανση την προειδοποίηση «περιέχει φορμαλδεΰδη», εφόσον η συγκέντρωση φορμαλδεΰδης στο τελικό προϊόν υπερβαίνει το 0,05 %.
(4)
Η επιστημονική επιτροπή για την ασφάλεια των καταναλωτών (ΕΕΑΚ), στην επιστημονική της γνωμοδότηση της 7ης Μαΐου 2021 (3), κατέληξε στο συμπέρασμα ότι το ισχύον όριο του 0,05 % (500 ppm) δεν προστατεύει επαρκώς τους καταναλωτές που είναι ευαισθητοποιημένοι στη φορμαλδεΰδη.
Η ΕΕΑΚ κατέληξε επίσης στο συμπέρασμα ότι, για την προστασία της συντριπτικής πλειονότητας των εν λόγω καταναλωτών, το ισχύον όριο για την απαίτηση επισήμανσης θα πρέπει να μειωθεί στο 0,001 % (10 ppm), και θα πρέπει να εφαρμόζεται στη συνολική φορμαλδεΰδη που εκλύεται, ανεξάρτητα από το αν ένα προϊόν περιέχει ένα ή περισσότερα συντηρητικά που εκλύουν φορμαλδεΰδη.
(5)
Με βάση τη γνωμοδότηση της ΕΕΑΚ, μπορεί να συναχθεί το συμπέρασμα ότι ο δυνητικός κίνδυνος για την ανθρώπινη υγεία από τη χρήση ορισμένων ουσιών που εκλύουν φορμαλδεΰδη στα τελικά καλλυντικά προϊόντα δικαιολογεί χαμηλότερο όριο όσον αφορά την απαίτηση επισήμανσης των εν λόγω προϊόντων με την ειδική προειδοποίηση «περιέχει φορμαλδεΰδη» από εκείνο που ισχύει επί του παρόντος.
Το όριο αυτό θα πρέπει να μειωθεί όπως προτείνεται από την ΕΕΑΚ.
Συνεπώς, ο κανονισμός (ΕΚ) αριθ.
1223/2009 θα πρέπει να τροποποιηθεί αναλόγως.
(1) ΕΕ L 342 της 22.12.2009, σ.
59. (2) Κανονισμός (ΕΚ) αριθ.
1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ.
1907/2006 (ΕΕ L 353 της 31.12.2008, σ. 1).
(3) ΕΕΑΚ (Επιστημονική επιτροπή για την ασφάλεια των καταναλωτών), Επιστημονική γνωμοδότηση σχετικά με το όριο για την προειδοποίηση «περιέχει φορμαλδεΰδη» στο παράρτημα V, προοίμιο σημείο 2 για τα συντηρητικά που εκλύουν φορμαλδεΰδη, τελική έκδοση 7 Μαΐου 2021, SCCS/1632/21.